title: Decizia Consiliului din 21 ianuarie 1980 de modificare a Deciziei 75/365/CEE privind constituirea unui Comitet al înalților funcționari în domeniul sănătății publice

text:
               06/Volumul 01

               RO

               Jurnalul Ofícial al Uniunii Europene

               99

         31980D0157

               L 033/15

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 21 ianuarie 1980
   de modificare a Deciziei 75/365/CEE privind constituirea unui Comitet al înalților funcționari în domeniul sănătății publice
   (80/157/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere proiectul de decizie prezentat de Comisie,
   întrucât, prin Decizia 75/365/CEE (1), Consiliul a constituit un Comitet al înalților funcționari în domeniul sănătății publice având drept sarcină identificarea și analiza tuturor dificultăților care ar putea apărea ca urmare a aplicării directivelor privind dreptul de stabilire și libertatea medicilor de a presta servicii, strângerea tuturor informațiilor relevante cu privire la condițiile în care se acordă asistență medicală în statele membre și emiterea de avize care ar putea ghida activitatea Comisiei în vederea posibilei modificări a acestor directive;
   întrucât decizia în cauză a fost modificată de Deciziile 77/455/CEE (2) și 78/689/CEE (3) care prevăd, pentru Comitetul înalților funcționari în domeniul sănătății publice, aceeași sarcină în ceea ce privește aplicarea măsurilor adoptate de către Consiliu cu privire la exercitarea efectivă a dreptului de stabilire și a libertății de a presta servicii de către asistentele responsabile pentru asistența medicală generală și de către medicii stomatologi;
   întrucât aplicarea măsurilor adoptate de Consiliu cu privire la exercitarea efectivă a dreptului de stabilire și a libertății de a presta servicii și la coordonarea actelor cu putere de legeși actelor administrative în ceea ce privește activitățile moașelor ar putea crea anumite probleme care ar trebui examinate împreună;
   întrucât este oportun ca această sarcină să revină Comitetului înalților funcționari în domeniul sănătății publice;
   întrucât mandatul Comitetului ar trebui extins în consecință,
   DECIDE:
   Articol unic
   Articolul 2 din Decizia 75/365/CEE se înlocuiește cu următoarele:

      „Articolul 2
      Sarcinile comitetului sunt:

                  —

                  de a identifica și analiza dificultățile care ar putea să apară ca urmare a aplicării Directivelor 75/362/CEE (4), 75/363/CEE (5), 77/452/CEE (6), 77/453/CEE (7), 78/686/CEE (8), 78/687/CEE (9), 80/154/CEE (10) și 80/155/CEE (11)

                  —

                  de a strânge toate informațiile relevante privind:

                              —

                              condițiile în care medicii acordă îngrijire medicală generală și de specialitate în statele membre;

                              —

                              condițiile în care asistentele responsabile pentru asistența medicală generală acordă îngrijire medicală în statele membre;

                              —

                              condițiile în care medicii stomatologi acordă îngrijire stomatologică generală și de specialitate în statele membre;

                              —

                              condițiile în care își desfășoară activitățile moașele în statele membre;

                  —

                  de a emite avize care ar putea ghida activitatea Comisiei în vederea posibilelor modificări ale directivelor menționate anterior.

      Adoptată la Bruxelles, 21 ianuarie 1980.

            Pentru Consiliu

            Președintele

         G. MARCORA

      (1)  JO L 167, 30.6.1975, p. 19.

      (2)  JO L 176, 15.7.1977, p. 13.

      (3)  JO L 233, 24.8.1978, p. 17.

      (4)  JO L 167, 30.6.1975, p. 1.

      (5)  JO L 167, 30.6.1975, p. 14.

      (6)  JO L 176, 15.7.1977, p. 1.

      (7)  JO L 176, 15.7.1977, p. 8.

      (8)  JO L 233, 24.8.1978, p. 1.

      (9)  JO L 233, 24.8.1978, p. 10.

      (10)  JO L 33, 11.2.1980, p. 1.

      (11)  JO L 33, 11.2.1980, p. 8.”;


title: Regulamentul de procedură: prelungirea aplicabilității articolului 139 Decizia Parlamentului European din 11 martie 2009 privind prelungirea aplicabilității articolului 139 din Regulamentul de procedură până la finalul celei de-a șaptea legislaturi

text:
               1.4.2010

               RO

               Jurnalul Oficial al Uniunii Europene

               CE 87/186

         Miercuri, 11 martie 2009Regulamentul de procedură: prelungirea aplicabilității articolului 139
   P6_TA(2009)0116
   Decizia Parlamentului European din 11 martie 2009 privind prelungirea aplicabilității articolului 139 din Regulamentul de procedură până la finalul celei de-a șaptea legislaturi
   2010/C 87 E/40

      Parlamentul European,

   având în vedere articolul 290 din Tratatul CE,
   având în vedere Regulamentul nr. 1 din 15 aprilie 1958 de stabilire a regimului lingvistic al Comunității Economice Europene (1), astfel cum a fost modificat ultima dată prin Regulamentul (CE) nr. 920/2005 al Consiliului (2),
   având în vedere Codul de conduită privind multilingvismul, adoptat de Birou la 17 noiembrie 2008,
   având în vedere Decizia din 13 decembrie 2006 a Biroului privind derogarea de la articolul 138 și deciziile sale ulterioare de prelungire a derogării respective până la finalul actualei legislaturi,
   având în vedere articolele 138 și 139 din Regulamentul său de procedură,

               A.

               întrucât, în temeiul articolului 138, toate documentele Parlamentului trebuie redactate în limbile oficiale, iar toți deputații au dreptul de a se exprima în cadrul Parlamentului în limba oficială pe care o aleg, beneficiind de interpretare în celelalte limbi oficiale;

               B.

               întrucât, în conformitate cu articolul 139, derogările de la articolul 138 sunt autorizate până la finalul celei de-a șasea legislaturi, dacă, și, respectiv, în măsura în care numărul de lingviști pentru o limbă oficială este insuficient, deși s-au luat toate măsurile necesare în acest sens; întrucât, în privința fiecărei limbi oficiale pentru care se consideră că este necesară o derogare, Biroul, la propunerea Secretarului General, stabilește dacă sunt îndeplinite condițiile necesare și își revizuiește decizia din șase în șase luni;

               C.

               întrucât, la 13 decembrie 2006, Biroul a acceptat faptul că dificultățile de asigurare a acoperirii lingvistice pentru limbile malteză, română, bulgară și irlandeză erau de așa natură încât se îndeplineau, pentru fiecare dintre aceste limbi, condițiile pentru acordarea unei derogări de la articolul 138; întrucât, prin deciziile ulterioare ale Biroului, derogările respective au fost prelungite, astfel încât, de la 1 ianuarie 2009 până la finalul legislaturii, bulgara și româna (în ceea ce privește interpretarea), ceha (în ceea ce privește interpretarea pe durata președinției cehe a Consiliului), malteza (în ceea ce privește interpretarea și traducerea) și irlandeza (în ceea ce privește interpretarea, traducerea și verificarea juridico-lingvistică) fac obiectul unei derogări;

               D.

               întrucât Regulamentul (CE) nr. 920/2005 al Consiliului prevede măsuri tranzitorii derogatorii (reînnoibile) privind limba irlandeză aplicabile pe o perioadă de cinci ani;

               E.

               întrucât, deși s-au luat toate măsurile preventive necesare, se estimează că pentru limbile irlandeză și malteză nu se va dispune de capacitățile necesare pentru a permite servicii complete de interpretare în aceste limbi odată cu începutul celei de-a șaptea legislaturi; întrucât este posibil ca, pentru anumite alte limbi, deși va exista capacitatea necesară satisfacerii necesităților care decurg din activitățile obișnuite ale Parlamentului, numărul interpreților să nu fie suficient pentru a permite satisfacerea completă a tuturor necesităților suplimentare prevăzute pe durata exercitării președinției Consiliului de către statele membre vizate în timpul celei de-a șaptea legislaturi;

               F.

               întrucât, în pofida eforturilor interinstituționale susținute și permanente, se estimează că numărul de traducători și juriști-lingviști calificați va rămâne în continuare limitat, astfel încât pentru limba irlandeză nu poate fi asigurată decât o acoperire redusă în viitorul previzibil; întrucât, în conformitate cu Regulamentul (CE) nr. 920/2005 al Consiliului, legislația Uniunii Europene adoptată înainte de 1 ianuarie 2007 („acquis-ul”) nu trebuie tradusă în limba irlandeză; întrucât, ca urmare a măsurilor derogatorii stabilite în regulamentul respectiv, doar propunerile Comisiei privind regulamente care se înscriu în cadrul procedurii de codecizie se prezintă în limba irlandeză și, atâta timp cât persistă această situație, serviciile Parlamentului nu vor avea posibilitatea de a pregăti versiunile în limba irlandeză ale celorlalte tipuri de acte juridice;

               G.

               întrucât, pe durata celei de-a șaptea legislaturi, este posibil ca și alte state europene să devină membre ale Uniunii Europene; întrucât, pentru noile limbi vizate, este posibil să nu fie disponibil un număr suficient de lingviști încă din ziua aderării, motiv pentru care vor fi necesare măsuri tranzitorii;

               H.

               întrucât articolul 139 alineatul (4) prevede că, la recomandarea motivată a Biroului, Parlamentul poate decide, la sfârșitul legislaturii, prelungirea aplicabilității acestui articol;

               I.

               întrucât, având în vedere motivele expuse anterior, Biroul a recomandat prelungirea aplicării articolului 139 până la sfârșitul celei de-a șaptea legislaturi,

               1.

               decide prelungirea aplicabilității articolului 139 din Regulamentul de procedură până la finalul celei de-a șaptea legislaturi;

               2.

               încredințează Președintelui sarcina de a transmite prezenta decizie, spre informare, Consiliului și Comisiei.

      (1)  JO 17, 6.10.1958, p. 385.

      (2)  JO L 156, 18.6.2005, p. 3.


title: Decizia (PESC) 2015/837 a Consiliului din 28 mai 2015 de modificare a Deciziei 2013/255/PESC privind măsuri restrictive împotriva Siriei

text:
               29.5.2015

               RO

               Jurnalul Oficial al Uniunii Europene

               L 132/82

         DECIZIA (PESC) 2015/837 A CONSILIULUI
   din 28 mai 2015
   de modificare a Deciziei 2013/255/PESC privind măsuri restrictive împotriva Siriei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 31 mai 2013, Consiliul a adoptat Decizia 2013/255/PESC (1).

               (2)

               La 28 mai 2014, Consiliul a adoptat Decizia 2014/309/PESC (2), prelungind măsurile restrictive prevăzute în Decizia 2013/255/PESC până la 1 iunie 2015.

               (3)

               Pe baza unei revizuiri a Deciziei 2013/255/PESC, măsurile restrictive ar trebui prelungite până la 1 iunie 2016.

               (4)

               Dată fiind gravitatea situației, o persoană ar trebui adăugată pe lista persoanelor fizice și juridice, a entităților și organismelor care fac obiectul măsurilor restrictive prevăzută în anexa I la Decizia 2013/255/PESC.

               (5)

               O persoană nu ar trebui să mai fie păstrată pe lista persoanelor fizice și juridice, entităților sau organismelor care fac obiectul măsurilor restrictive prevăzută în anexa I la Decizia 2013/255/PESC.

               (6)

               Informațiile referitoare la anumite persoane care figurează în secțiunea A din anexa I la Decizia 2013/255/PESC ar trebui actualizate.

               (7)

               Ca urmare a hotărârii Tribunalului din 9 iulie 2014 în cauzele conexate T-329/12 și T-74/13, Mazen Al-Tabbaa/Consiliu (3), precum și a hotărârii Tribunalului din 26 februarie 2015 în cauza T-652/11, Bassam Sabbagh/Consiliu (3), Mazen Al-Tabbaa și Bassam Sabbagh nu sunt incluși pe lista persoanelor fizice și juridice, entităților sau organismelor cărora li se aplică măsurile restrictive, prevăzută în anexa I la Decizia 2013/255/PESC.

               (8)

               În plus, la 12 februarie 2015, Consiliul de Securitate al Organizației Națiunilor Unite a adoptat Rezoluția 2199 (2015), la al cărei punct 17 se interzice comerțul cu bunuri culturale siriene și alte bunuri de importanță arheologică, istorică, culturală, științifică rară și religioasă scoase în mod ilegal din Siria cu începere de la 15 martie 2011.

               (9)

               Prin urmare, Decizia 2013/255/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2013/255/PESC se modifică după cum urmează:

               1.

               Articolul 13a se înlocuiește cu următorul text:
               „Articolul 13a
               Se interzic importul, exportul, transferul sau furnizarea de servicii de brokeraj pentru bunuri culturale și alte bunuri de importanță arheologică, istorică, culturală, științifică rară și religioasă care au fost scoase ilegal Siria sau în legătură cu care există motive întemeiate să se creadă că au fost scoase ilegal din Siria la 15 martie 2011 sau după această dată. Interdicția nu se aplică dacă se demonstrează că bunurile culturale sunt returnate în siguranță proprietarilor legitimi din Siria.
               Uniunea adoptă măsurile necesare în vederea identificării produselor relevante care intră sub incidența prezentului articol.”

               2.

               Articolul 34 se înlocuiește cu următorul text:
               „Articolul 34
               Prezenta decizie se aplică până la 1 iunie 2016. Aceasta se reexaminează permanent. Se poate reînnoi sau se poate modifica, după caz, în cazul în care Consiliul consideră că obiectivele acesteia nu au fost atinse.”

         Articolul 2
   Anexa I la Decizia 2013/255/PESC se modifică în conformitate cu anexa la prezenta decizie.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 28 mai 2015.

            Pentru Consiliu

            Președintele

         E. RINKĒVIČS

      (1)  Decizia 2013/255/PESC a Consiliului din 31 mai 2013 privind măsuri restrictive împotriva Siriei (JO L 147, 1.6.2013, p. 14).

      (2)  Decizia 2014/309/PESC a Consiliului din 28 mai 2014 de modificare a Deciziei 2013/255/PESC privind măsuri restrictive împotriva Siriei (JO L 160, 29.5.2014, p. 37).

      (3)  Nepublicată încă.

      ANEXĂ

                  I.

                  Următoarea persoană se adaugă pe lista persoanelor prevăzută în secțiunea A din anexa I la Decizia 2013/255/PESC

                              Nume

                              Informații de identificare

                              Motive

                              Data includerii pe listă

                              206.

                           General Muhamad (
                                 ) (alias Mohamed, Muhammad) Mahalla (
                                 ) (alias Mahla, Mualla, Maalla, Muhalla)

                              Născut la Jableh/provincia Lattakia.

                              Șeful secției 293 (Afaceri Interne) a Serviciului de Informații Militare Sirian (SMI), din aprilie 2015. Responsabil pentru represiune și violențe împotriva populației civile din Damasc/guvernoratul Damasc.
                              Fostul șef-adjunct al Direcției de Securitate Politică (2012), ofițer al Gărzii Republicane Siriene și director-adjunct al Direcției de Securitate Politică. Șeful Poliției Militare, membru al Biroului de Securitate Națională.

                              29.5.2015

                  II.

                  Rubrica referitoare la următoarea persoană se elimină de pe lista persoanelor prevăzută în secțiunea A din anexa I la Decizia 2013/255/PESC:
                  Nr. 11. Rustum () Ghazali ()

                  III.

                  Rubricile aferente persoanelor menționate mai jos, astfel cum sunt prevăzute în secțiunea A din anexa I la Decizia 2013/255/PESC, se înlocuiesc cu rubricile următoare:

                              Nume

                              Informații de identificare

                              Motive

                              Data includerii pe listă

                              3.

                           Ali (
                                 ) Mamluk (
                                 ) (alias Mamlouk)

                              Data nașterii: 19 februarie 1946;
                              Locul nașterii: Damasc;
                              pașaport diplomatic nr. 983

                              Șeful Biroului de Securitate Națională. Fostul șef al Direcției Generale de Informații (DGI) Siriene, implicat în violențe împotriva manifestanților.

                              9.5.2011

                              6.

                           Muhammad (
                                 ) Dib (
                                 ) Zaytun (
                                 ) (alias Mohammed Dib Zeitoun; alias Mohamed Dib Zeitun)

                              Data nașterii: 20 mai 1951;
                              Locul nașterii: Damasc;
                              pașaport diplomatic nr. D000001300

                              Șeful Direcției de Securitate Generală, implicat în violențe împotriva manifestanților.

                              9.5.2011

                              16.

                           Faruq (
                                 ) (alias Farouq, Farouk) Al Shar' (
                                 ) (alias Al Char', Al Shara', Al Shara)

                              Data nașterii: 10 decembrie 1938

                              Fostul vice-președinte al Siriei, implicat în violențe împotriva populației civile

                              23.5.2011

                              37.

                           General de brigadă Rafiq (
                                 ) (alias Rafeeq) Shahadah (
                                 ) (alias Shahada, Shahade, Shahadeh, Chahada, Chahade, Chahadeh, Chahada)

                              Fostul șef al secției 293 (Afaceri Interne) din Damasc a Serviciului de Informații Militare Sirian (SMI). Implicat direct în represiune și în violențe împotriva populației civile din Damasc. Consilier al președintelui Bashar Al-Assad pe probleme strategice și de informații militare.

                              23.8.2011

                              42.

                           General de brigadă Nawful (
                                 ) (alias Nawfal, Nofal, Nawfel) Al-Husayn (
                                 ) (alias Al-Hussain, Al-Hussein)

                              Șeful secției din Idlib a Serviciului de Informații Militare Sirian (SMI). Implicat direct în represiune și în violențe împotriva populației civile din provincia Idlib.

                              23.8.2011

                              44.

                           General de brigadă Muhammed (
                                 ) (alias Muhamad) Zamrini (
                                 ) (alias Zamreni)

                              Șeful secției din Homs a Serviciului de Informații Militare Sirian (SMI). Implicat direct în represiune și în violențe împotriva populației civile din Homs.

                              23.8.2011

                              53.

                           Adib (
                                 ) Mayaleh (
                                 ) (alias André Mayard)

                              Data nașterii: 15 mai 1955
                              Locul nașterii: Bassir

                              Adib Mayaleh este responsabil pentru acordarea de sprijin economic și financiar regimului sirian în calitatea sa de guvernator al Băncii Centrale a Siriei.

                              15.5.2012

                              55.

                           Colonel Lu'ai (
                                 ) (alias Louay, Loai) al-Ali (
                                 )

                              Șeful secției din Dara'a a Serviciului de Informații Militare Sirian. Răspunzător pentru violențele împotriva protestatarilor din Dara'a.

                              14.11.2011

                              80.

                           General de brigadă Nazih (
                                 ) (alias Nazeeh) Hassun (
                                 ) (alias Hassoun)

                              Șeful secției din guvernoratul Damasc/Rif Dimashq al Serviciului de Informații Militare Sirian, în trecut la Serviciul de Informații al Forțelor Armate Aeriene Siriene. Ofițer implicat în violențele din Homs.

                              1.12.2011

                              137.

                           General de brigadă Ibrahim (
                                 ) Ma'ala (
                                 ) (alias Maala, Maale, Ma'la)

                              Șef al secției 285 (Damasc) a Direcției de Informații Generale (l-a înlocuit pe Generalul de brigadă Hussam Fendi la sfârșitul lui 2011). Răspunzător pentru torturarea opozanților aflați în detenție.

                              24.7.2012


               2.9.2016

               RO

               Jurnalul Oficial al Uniunii Europene

               C 324/16

         P8_TA(2015)0084
   Cererea de ridicare a imunității lui Ivan Jakovčić
   Decizia Parlamentului European din 25 martie 2015 privind cererea de ridicare a imunității lui Ivan Jakovčić (2014/2169(IMM))
   (2016/C 324/03)

      Parlamentul European,

               —

               având în vedere cererea de ridicare a imunității lui Ivan Jakovčić, transmisă la 5 septembrie 2014 de către avocatul persoanei vătămate, având calitatea de reclamant în cauza aflată pe rolul Tribunalului Municipal Pazin (Croația) (nr. ref. K-143/14), și anunțată în plen la 23 octombrie 2014,

               —

               având în vedere scrisorile Reprezentantului permanent al Republicii Croația pe lângă UE din 14 februarie 2014 și 16 ianuarie 2015, prin care acesta confirmă faptul că, în conformitate cu prevederile pertinente ale legislației croate, o persoană vătămată care are calitatea de reclamant poate solicita ridicarea imunității unui membru croat al Parlamentului European,

               —

               în urma audierii lui Ivan Jakovčić în conformitate cu articolul 9 alineatul (5) din Regulamentul său de procedură,

               —

               având în vedere articolul 8 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

               —

               având în vedere Rezoluția sa din 24 aprilie 2009 referitoare la imunitatea parlamentară în Polonia (2),

               —

               având în vedere articolele 23 și 28 din Regulamentul de procedură al Parlamentului croat,

               —

               având în vedere articolul 61 alineatul (1) din Codul de procedură penală croat,

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0059/2015),

               A.

               întrucât avocatul unui reclamant privat a solicitat ridicarea imunității parlamentare a deputatului în Parlamentul European Ivan Jakovčić, în legătură cu o procedură judiciară având ca obiect o presupusă infracțiune de calomnie;

               B.

               întrucât, prin scrisoarea din 14 februarie 2014, Reprezentantul permanent al Republicii Croația pe lângă UE l-a informat pe Președintele Parlamentului că, în lipsa unor norme procedurale specifice cu privire la cererea de ridicare a imunității membrilor croați ai Parlamentului European, ar trebui aplicate prevederile care reglementează cererile de ridicare a imunității membrilor parlamentului național și că, conform acestor dispoziții, cererea de autorizare a arestării preventive sau a începerii urmăririi penale a unui deputat poate fi formulată de orice organism de stat autorizat, de persoana vătămată având calitatea de reclamant sau de un reclamant privat;

               C.

               întrucât, prin scrisoarea din 16 ianuarie 2015, Reprezentantul permanent al Republicii Croația pe lângă UE a confirmat faptul că procedura judiciară în legătură cu care a fost solicitată ridicarea imunității dlui Jakovčić este într-adevăr pendinte la instanța competentă din Croația;

               D.

               întrucât, în conformitate cu articolul 8 din Protocolul privind privilegiile și imunitățile Uniunii Europene, deputații în Parlamentul European nu pot face obiectul niciunei forme de urmărire, detenției sau vreunei proceduri judiciare pentru opiniile sau voturile exprimate în exercițiul funcțiunilor lor;

               E.

               întrucât scopul acestei dispoziții este de a asigura în principiu libertatea de exprimare a deputaților în Parlamentul European, însă acest drept la liberă exprimare nu autorizează calomnia, defăimarea, incitarea la ură sau atentatul la onoarea altor persoane;

               F.

               întrucât cererea de ridicare a imunității se referă la procedura penală pusă în mișcare împotriva dlui Jakovčić în temeiul articolului 147 alineatele (1) și (2) din Codul penal croat, pentru declarațiile defăimătoare pe care acesta se presupune că le-ar fi făcut în cursul unui interviu de la Radioteleviziunea croată HRT în 22 iulie 2014;

               G.

               întrucât, în temeiul articolului 61 alineatul (1) din Codul de procedură penală croat (Zakon o kaznenom postupku), în cazul unei acuzări private, acuzațiile private trebuie să fie formulate în termen de trei luni de la data la care persoana fizică sau juridică a luat cunoștință de infracțiune și de făptuitorul ei;

               H.

               întrucât, în conformitate cu articolul 9 alineatul (2) din Regulamentul de procedură al Parlamentului European, cererile de ridicare a imunității trebuie să fie analizate fără întârziere, dar ținând seama de complexitatea lor;

               I.

               întrucât dl Jakovčić era deputat în Parlamentul European la data interviului; întrucât declarațiile despre care se presupune că ar fi fost făcute se referă însă la o chestiune care datează dintr-o perioadă în care acesta nu deținea încă respectiva demnitate;

               J.

               întrucât, în consecință, declarațiile în cauză nu au o legătură directă și evidentă cu îndeplinirea de către dl Jakovčić a îndatoririlor sale de deputat în Parlamentul European și nu reprezintă opinii sau voturi exprimate în exercitarea funcțiunilor sale de membru al Parlamentului European, în sensul articolului 8 din Protocolul nr. 7;

               K.

               întrucât, din aceste motive, nu se poate considera că dl Jakovčić a acționat în exercițiul funcțiunilor sale de membru al Parlamentului European;

               1.

               reține că cererea de ridicare a imunității dlui Jakovčić a fost prezentată de autoritatea competentă, în sensul articolului 9 alineatul (1) din Regulamentul de procedură și că, din aceste motive, trebuie considerată admisibilă; consideră, de asemenea, că, având în vedere articolul 9 alineatul (2) din Regulamentul său de procedură, Parlamentului nu-i poate fi impus vreun termen până la care să ajungă la o hotărâre privind o cerere de ridicare a imunității;

               2.

               hotărăște să ridice imunitatea lui Ivan Jakovčić;

               3.

               încredințează Președintelui sarcina de a transmite imediat prezenta decizie, precum și raportul comisiei competente, autorității competente a Republicii Croația și lui Ivan Jakovčić.

      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.

      (2)  JO C 184 E, 8.7.2010, p. 72.


title: Decizia Consiliului din 8 octombrie 2002 de modificare a Deciziei 2001/747/CE privind încheierea Acordului de recunoaștere reciprocă dintre Comunitatea Europeană și Japonia

text:
Anunţ juridic important

|

32002D0804

Jurnalul Oficial L 278 , 16/10/2002 p. 0023 - 0023 ediţie specială în limba cehă capitol 11 volum 44 p. 23  - 23 ediţie specială în limba estonă capitol 11 volum 44 p. 23  - 23 ediţie specială în limba maghiară capitol 11 volum 44 p. 23  - 23 ediţie specială în limba lituaniană capitol 11 volum 44 p. 23  - 23 LV.ES capitol 11 volum 44 p. 23  - 23 MT.ES capitol 11 volum 44 p. 23  - 23 PL.ES capitol 11 volum 44 p. 23  - 23 SK.ES capitol 11 volum 44 p. 23  - 23 ediţie specială în limba slovenă capitol 11 volum 44 p. 23  - 23

		20021008Decizia Consiliuluidin 8 octombrie 2002de modificare a Deciziei 2001/747/CE privind încheierea Acordului de recunoaștere reciprocă dintre Comunitatea Europeană și Japonia(2002/804/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză și articolul 300 alineatul (3) primul paragraf prima teză și alineatul (4),având în vedere propunerea Comisiei,întrucât:Pentru a asigura funcționarea eficientă a Acordului de recunoaștere reciprocă dintre Comunitatea Europeană și Japonia [1] (denumit în continuare "acord") este necesară modificarea Deciziei 2001/747/CE [2] pentru a împuternici Comisia să ia toate măsurile necesare pentru funcționarea acordului,DECIDE DUPĂ CUM URMEAZĂ:Articol unicArticolul 3 din Decizia 2001/747/CE se înlocuiește cu următorul text:"Articolul 3(1) Comisia, asistată de comitetul special desemnat de Consiliu, reprezintă Comunitatea în cadrul comisiei mixte sau în orice subcomisie prevăzută la articolul 8 din acord. După consultarea acestui comitet special, Comisia întreprinde toate acțiunile necesare pentru punerea în aplicare a acordului.(2) Poziția Comunității în cadrul comisiei mixte și în orice subcomisie se stabilește de către Comisie, după consultarea Comitetului special menționat la alineatul (1)."Adoptată la Luxemburg, 8 octombrie 2002.Pentru ConsiliuPreședinteleT. Pedersen[1] JO L 284, 29.10.2001, p. 3.[2] JO L 284, 29.10.2001, p. 1.--------------------------------------------------


title: Decizia 2005/386/PESC a Consiliului din 14 martie 2005 privind încheierea Acordului dintre Uniunea Europeană și Noua Zeelandă cu privire la participarea Noii Zeelande la Operațiunea de gestionare militară a crizei condusă de Uniunea Europeană în Bosnia și Herțegovina (Operațiunea Althea)

text:
               18/Volumul 03

               RO

               Jurnalul Ofícial al Uniunii Europene

               213

         32005D0386

               L 127/27

               JURNALUL OFÍCIAL AL UNIUNII EUROPENE

      DECIZIA 2005/386/PESC A CONSILIULUI

   din 14 martie 2005
   privind încheierea Acordului dintre Uniunea Europeană și Noua Zeelandă cu privire la participarea Noii Zeelande la Operațiunea de gestionare militară a crizei condusă de Uniunea Europeană în Bosnia și Herțegovina (Operațiunea Althea)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 24 al acestuia,
   având în vedere recomandarea președinției,
   întrucât:

               (1)

               La 12 iulie 2004, Consiliul a adoptat Acțiunea comună 2004/570/PESC cu privire la Operațiunea militară a Uniunii Europene în Bosnia și Herțegovina (1).

               (2)

               Articolul 11 alineatul (3) din această acțiune comună prevede că modalitățile de participare a țărilor terțe fac obiectul unui acord, în conformitate cu articolul 24 din Tratatul privind Uniunea Europeană.

               (3)

               Ca urmare a autorizării de către Consiliu la 13 septembrie 2004, președinția, asistată de secretarul general/înalt reprezentant, a negociat un acord între Uniunea Europeană și Noua Zeelandă cu privire la participarea Noii Zeelande la Operațiunea de gestionare militară a crizei condusă de Uniunea Europeană în Bosnia și Herțegovina (Operațiunea ALTHEA).

               (4)

               Acest acord ar trebui aprobat,

         DECIDE:
   Articolul 1
   Acordul dintre Uniunea Europeană și Noua Zeelandă cu privire la participarea Noii Zeelande la Operațiunea de gestionare militară a crizei condusă de Uniunea Europeană în Bosnia și Herțegovina (Operațiunea ALTHEA) se aprobă în numele Uniunii Europene.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații.
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 14 martie 2005.

            Pentru Consiliu

            Președintele

         F. BODEN

      (1)  O L 252, 28.7.2004, p. 10.


title: 2009/644/CE: Decizia Parlamentului European din 23 aprilie 2009 privind închiderea conturilor Eurojust pentru exercițiul financiar 2007

text:
               26.9.2009

               RO

               Jurnalul Oficial al Uniunii Europene

               L 255/116

      DECIZIA PARLAMENTULUI EUROPEAN

   din 23 aprilie 2009
   privind închiderea conturilor Eurojust pentru exercițiul financiar 2007
   (2009/644/CE)
   PARLAMENTUL EUROPEAN,

               —

               având în vedere conturile anuale finale ale Eurojust pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Eurojust pentru exercițiul financiar 2007, precum și răspunsurile Eurojust (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (4), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0161/2009),

               1.

               ia act de conturile anuale finale ale Eurojust astfel cum sunt anexate la raportul Curții de Conturi;

               2.

               aprobă închiderea conturilor Eurojust pentru exercițiul financiar 2007;

               3.

               încredințează Președintelui sarcina de a transmite prezenta decizie directorului administrativ al Eurojust, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 57.

      (2)  JO C 311, 5.12.2008, p. 142.

      (3)  JO L 248, 16.9.2002, p. 1.

      (4)  JO L 63, 6.3.2002, p. 1.

      (5)  JO L 357, 31.12.2002, p. 72.


title: Conferința președinților de comisie și Conferința președinților de delegație (interpretarea articolelor 27 și 28 din Regulamentul de procedură) Decizia Parlamentului European din 16 decembrie 2009 referitoare la interpretarea articolelor 27 și 28 din Regulamentul de procedură privind înlocuirea președintelui Conferinței președinților de comisie sau al Conferinței președinților de delegație în cazul în care este absent

text:
               22.10.2010

               RO

               Jurnalul Oficial al Uniunii Europene

               CE 286/44

         Miercuri, 16 decembrie 2009Conferința președinților de comisie și Conferința președinților de delegație (interpretarea articolelor 27 și 28 din Regulamentul de procedură)
   P7_TA(2009)0112
   Decizia Parlamentului European din 16 decembrie 2009 referitoare la interpretarea articolelor 27 și 28 din Regulamentul de procedură privind înlocuirea președintelui Conferinței președinților de comisie sau al Conferinței președinților de delegație în cazul în care este absent
   2010/C 286 E/09

      Parlamentul European,

   având în vedere scrisoarea din 2 decembrie 2009 a președintelui Comisiei pentru afaceri constituționale,
   având în vedere articolul 211 din Regulamentul său de procedură,

               1.

               hotărăște să adauge următoarea interpretare la articolul 27 alineatul (1) și la articolul 28 alineatul (1):
               „În cazul în care președintele este absent, reuniunile Conferinței sunt prezidate de decanul de vârstă sau, dacă și acesta din urmă este absent, de deputatul cel mai în vârstă prezent”.

               2.

               încredințează Președintelui sarcina de a transmite prezenta decizie, spre informare, Consiliului și Comisiei.


title: Decizia Consiliului din 20 septembrie 2011 de numire și înlocuire a unor membri în cadrul Consiliului de conducere al Centrului European pentru Dezvoltarea Formării Profesionale

text:
               24.9.2011

               RO

               Jurnalul Oficial al Uniunii Europene

               C 281/16

         DECIZIA CONSILIULUI
   din 20 septembrie 2011
   de numire și înlocuire a unor membri în cadrul Consiliului de conducere al Centrului European pentru Dezvoltarea Formării Profesionale
   2011/C 281/05
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere nominalizarea înaintată de guvernul bulgar,
   întrucât:

               (1)

               Prin decizia sa din 14 septembrie 2009 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2009 și 17 septembrie 2012.

               (2)

               S-a eliberat un loc în cadrul Consiliului de conducere al Centrului, din categoria reprezentanților guvernelor, prin demisia dnei Valentina DEIKOVA,

         DECIDE:
   Articol unic
   Se numește următoarea persoană ca membru al Consiliului de conducere al Centrului European pentru Dezvoltarea Formării Profesionale pentru restul mandatului, care se încheie la 17 septembrie 2012:

      REPREZENTANT AL GUVERNULUI:

               BULGARIA:

               dna Emilia VALCHOVSKA

      Adoptată la Bruxelles, 20 septembrie 2011.

            Pentru Consiliu

            Președintele

         M. SAWICKI

      (1)  JO L 39, 13.2.1975, p. 1.

      (2)  JO C 226, 19.9.2009, p. 2.


title: Decizia (UE) 2015/530 a Băncii Centrale Europene din 11 februarie 2015 privind metodologia și procedurile pentru determinarea și colectarea datelor referitoare la factorii taxei utilizate pentru calcularea taxelor anuale de supraveghere (BCE/2015/7)

text:
               28.3.2015

               RO

               Jurnalul Oficial al Uniunii Europene

               L 84/67

         DECIZIA (UE) 2015/530 A BĂNCII CENTRALE EUROPENE
   din 11 februarie 2015
   privind metodologia și procedurile pentru determinarea și colectarea datelor referitoare la factorii taxei utilizate pentru calcularea taxelor anuale de supraveghere (BCE/2015/7)
   CONSILIUL GUVERNATORILOR BĂNCII CENTRALE EUROPENE,
   având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 4 alineatul (3) al doilea paragraf, articolul 30 și articolul 33 alineatul (2) al doilea paragraf,
   având în vedere Regulamentul (UE) nr. 1163/2014 al Băncii Centrale Europene din 22 octombrie 2014 privind taxele de supraveghere (ECB/2014/41) (2), în special articolul 10 alineatul (3) litera (b) și articolul 10 alineatele (4) și (5),
   întrucât:

               (1)

               În conformitate cu articolul 30 alineatul (3) din Regulamentul (UE) nr. 1024/2013, taxele anuale de supraveghere care urmează a fi percepute instituțiilor de credit cu sediul în statele membre participante sau sucursalelor înființate într-un stat membru participant de către o instituție de credit cu sediul într-un stat membru neparticipant se calculează la cel mai înalt nivel de consolidare în statele membre participante și se bazează pe criterii obiective legate de importanța și profilul de risc al instituției de credit vizate, inclusiv de activele sale ponderate în funcție de risc.

               (2)

               În conformitate cu articolul 10 alineatul (3) litera (a) din Regulamentul (UE) nr. 1163/2014 (BCE/2014/41), factorii taxei utilizați pentru a determina taxa anuală de supraveghere de plătit pentru fiecare entitate supravegheată sau grup supravegheat reprezintă valoarea, la sfârșitul anului calendaristic, a: (i) activelor totale și (ii) expunerii totale la risc.

               (3)

               Articolul 10 alineatul (3) litera (b) din Regulamentul (UE) nr. 1163/2014 (BCE/2014/41) prevede că datele referitoare la factorii taxei se determină și se colectează în conformitate cu o decizie a Băncii Centrale Europene (BCE) care stabilește metodologia și procedurile aplicabile.

               (4)

               În temeiul articolului 30 din Regulamentul (UE) nr. 1024/2013, pentru calcularea factorilor taxei, grupurile supravegheate ar trebui, ca regulă, să excludă activele filialelor localizate în state membre neparticipante și țări terțe. În conformitate cu articolul 10 alineatul (3) litera (c) din Regulamentul (UE) nr. 1163/2014 (BCE/2014/41), grupurile supravegheate pot decide să nu excludă aceste active pentru determinarea factorilor taxei. Totuși, costul efectuării acestor calcule nu ar trebui să depășească reducerea taxei de supraveghere care se anticipează.

               (5)

               Articolul 10 alineatul (4) din Regulamentul (UE) nr. 1163/2014 (BCE/2014/41) prevede că autoritățile naționale competente (ANC) transmit BCE date referitoare la factorii taxei în conformitate cu procedurile care urmează a fi stabilite de către BCE.

               (6)

               Articolul 10 alineatul (5) din Regulamentul (UE) nr. 1163/2014 (BCE/2014/41) prevede că, în cazul în care un debitor al taxei nu furnizează factorii taxei, BCE determină factorii taxei în conformitate cu procedurile care urmează a fi stabilite de BCE.

               (7)

               În consecință, prezenta decizie ar trebui să prevadă metodologia și procedurile pentru determinarea și colectarea datelor referitoare la factorii taxei și calcularea acestori factori ai taxei, inclusiv în cazurile în care debitorul taxei nu le furnizează, precum și procedurile pentru transmiterea factorilor taxei de ANC către BCE. În special, ar trebui precizate formatul, frecvența și programarea unei astfel de transmiteri, precum și tipurile de verificări privind calitatea pe care ANC ar trebui să le efectueze înainte de transmiterea factorilor taxei către BCE.

               (8)

               Pentru calcularea taxelor anuale de supraveghere de plătit pentru fiecare entitate supravegheată și grup supravegheat, debitorii taxei ar trebui să transmită ANC date referitoare la factorii taxei pe baza formularelor prevăzute în anexele I și II la prezenta decizie.

               (9)

               Este necesar să se instituie o procedură pentru efectuarea eficientă de modificări tehnice ale anexelor la prezenta decizie, cu condiția ca modificările respective să nu modifice cadrul conceptual de bază și să nu afecteze sarcina de raportare. La punerea în aplicare a acestei proceduri ar trebui să se țină cont de opiniile Comitetului de statistică (Statistics Committee) (STC) al Sistemului European al Băncilor Centrale (SEBC). ANC și alte comitete ale SEBC vor putea apoi propune astfel de modificări tehnice ale anexelor prin intermediul STC,

         ADOPTĂ PREZENTA DECIZIE:
   Articolul 1
   Obiect și domeniu de aplicare
   Prezenta decizie stabilește metodologia și procedurile prevăzute la articolul 10 din Regulamentul (UE) nr. 1163/2014 (BCE/2014/41) pentru determinarea și colectarea datelor referitoare la factorii taxei utilizate pentru calcularea taxelor anuale de supraveghere care urmează a fi percepute pentru entitățile supravegheate și grupurile supravegheate și pentru transmiterea factorilor taxei de către debitorii taxei, precum și procedurile pentru transmiterea unor astfel de date de ANC către BCE.
   Prezenta decizie se aplică debitorilor taxei și ANC.
   Articolul 2
   Definiții
   În sensul prezentei deciziii, se aplică definițiile prevăzute la articolul 2 din Regulamentul (UE) nr. 1163/2014 (ECB/2014/41), în absența unor dispoziții contrare, împreună cu următoarea definiție:

               „zi lucrătoare” înseamnă o zi care nu este sâmbătă, duminică sau o sărbătoare legală într-un stat membru în care are sediul ANC relevantă.

         Articolul 3
   Formulare pentru raportarea factorilor taxei către ANC de către debitorii taxei
   Debitorii taxei transmit ANC factorii taxei folosind formularele prevăzute în anexele I și II la prezenta decizie. Declarațiile auditorilor prevăzute la articolul 7 sunt de asemenea transmise ANC. În cazul unui grup de entități plătitoare de taxă cu filiale cu sediul în state membre neparticipante sau țări terțe, debitorii taxei furnizează o explicație privind metoda folosită pentru determinarea factorilor taxei în conformitate cu articolul 10 alineatul (3) litera (c) din Regulamentul (UE) nr. 1163/2014 (BCE/2014/41) în spațiul alocat în acest sens în formular.
   Articolul 4
   Datele de transmitere
   (1)   ANC transmit BCE datele referitoare la factorii taxei până cel târziu la încheierea activității în a zecea zi lucrătoare următoare datelor de transmitere prevăzute la articolul 10 alineatul (4) din Regulamentul (UE) nr. 1163/2014 (BCE/2014/41). După aceea, BCE verifică datele primite în cinci zile lucrătoare de la primirea acestora. La solicitarea BCE, ANC explică sau clarifică datele. BCE finalizează datele în a cincisprezecea zi lucrătoare următoare datei de transmitere relevante.
   (2)   Cu ocazia finalizării datelor în conformitate cu alineatul (1), BCE acordă debitorilor taxei acces la datele finalizate. Debitorii taxei au la dispoziție cinci zile lucrătoare pentru a transmite comentarii cu privire la datele referitoare la factorii taxei atunci când apreciază că datele nu sunt corecte. După aceea, se aplică factorii taxei pentru a se calcula taxele anuale de supraveghere.
   Articolul 5
   Verificări privind calitatea datelor
   ANC monitorizează și asigură calitatea și fiabilitatea datele referitoare la factorii taxei transmise BCE. ANC efectuează verificări privind calitatea datelor pentru a determina dacă factorii taxei au fost calculați în conformitate cu metodologia prevăzută la articolul 7. BCE nu corectează sau modifică datele referitoare la factorii taxei furnizate de debitorii taxei. Orice corecturi sau modificări ale datelor sunt efectuate de debitorii taxe și transmise ANC de aceștia. ANC transmit BCE orice date corectate sau modificate pe care le primesc. Atunci când transmit date referitoare la factorii taxei, ANC: (a) furnizează informații privind orice evoluții semnificative sugerate de aceste date; și (b) comunică BCE motivele oricăror corecturi sau modificări semnificative ale acestora.
   Articolul 6
   Frecvența raportării și prima dată de raportare de referință
   Datele referitoare la factorii taxei sunt transmise ANC de debitorii taxei pe bază anuală. Prima dată de raportare de referință pentru factorii taxei este 31 decembrie 2014.
   Articolul 7
   Metodologia pentru calcularea factorilor taxei
   (1)   Valoarea expunerii totale la risc care trebuie raportată este calculată din raportarea periodică efectuată în conformitate cu Regulamentul de punere în aplicare (UE) nr. 680/2014 al Comisiei (3). Se aplică următoarele cerințe specifice de calcul.

               (a)

               Pentru un grup supravegheat care nu are filiale cu sediul în state membre neparticipante sau țări terțe, valoarea expunerii totale la risc a grupului este determinată prin trimitere la formularul de raportare comună (COREP) a ratei de solvabilitate pentru cerințele de fonduri proprii prevăzut în anexa I la Regulamentul de punere în aplicare (UE) nr. 680/2014 (denumit în continuare „formularul pentru cerințele de fonduri proprii”).

               (b)

               Pentru un grup supravegheat care are filiale cu sediul în state membre neparticipante sau țări terțe, valoarea expunerii totale la risc a grupului este determinată prin trimitere la formularul pentru cerințele de fonduri proprii, cu opțiunea de a deduce contribuția la valoarea expunerii totale la risc a grupului a filialelor cu sediul în state membre neparticipante sau țări terțe cu trimitere la formularul COREP „Solvabilitatea la nivel de grup: informații privind entitățile asociate” prevăzut în anexa I la Regulamentul de punere în aplicare (UE) nr. 680/2014. Dacă datele privind contribuția filialelor cu sediul în state membre neparticipante sau țări terțe nu sunt disponibile în formularul COREP „Solvabilitatea la nivel de grup: informații privind entitățile asociate” pentru calcularea taxelor de supraveghere, debitorii taxei pot transmite ANC aceste date.

               (c)

               Dacă instituția de credit plătitoare de taxă nu face parte dintr-un grup supravegheat, valoarea expunerii totale la risc a instituției este determinată prin trimitere la formularul pentru cerințele de fonduri proprii.

         (2)   Valoarea activelor totale de raportat ar trebui să corespundă valorii activelor totale prevăzută la articolul 51 din Regulamentul (UE) nr. 468/2014 al Băncii Centrale Europene (BCE/2014/17) (4). Dacă activele totale nu pot fi determinate prin trimitere la acel articol, determinarea acestora se va face pe baza următoarelor date.

               (a)

               Pentru un grup supravegheat care are doar filiale cu sediul în state membre participante, sunt utilizate pentru determinarea activelor totale pachetele de raportare utilizate de entitățile supravegheate pentru pregătirea conturilor consolidate la nivel de grup. Un auditor certifică activele totale ale unui grup supravegheat prin efectuarea unei verificări adecvate a pachetelor de raportare.

               (b)

               Pentru o instituție de credit plătitoare de taxă care nu face parte dintr-un grup supravegheat, dar a cărei instituție-mamă are sediul într-un stat membru neparticipant sau într-o țară terță, sunt utilizate pentru determinarea activelor totale pachetele de raportare utilizate de instituția de credit plătitoare de taxă pentru pregătirea conturilor consolidate la nivel de grup. Un auditor certifică activele totale ale instituției de credit plătitoare de taxă prin efectuarea unei verificări adecvate a pachetelor de raportare.

               (c)

               Dacă activele totale ale unei sucursale plătitoare de taxă sunt calculate pe baza datelor statistice raportate în conformitate cu Regulamentul (UE) nr. 1071/2013 al Băncii Centrale Europene (BCE/2013/33) (5), un auditor certifică activele totale ale sucursalei plătitoare de taxă prin efectuarea unei verificări adecvate a conturilor financiare ale acesteia.

         (3)   Pentru un grup supravegheat care are filiale cu sediul în state membre neparticipante sau țări terțe, valoarea activelor totale ale acestuia este determinată conform uneia dintre următoarele opțiuni.

               (a)

               Activele totale ale acestuia pot fi determinate pe baza articolului 51 din Regulamentul (UE) nr. 468/2014 (BCE/2014/17) (inclusiv filialele cu sediul în state membre neparticipante sau țări terțe). Dacă activele totale nu pot fi determinate prin trimitere la acel articol, determinarea acestora se va face în conformitate cu articolul 7 alineatul (2) litera (a) din prezenta decizie.

               (b)

               Activele totale ale acestuia pot fi determinate prin agregarea activelor totale divulgate în situațiile financiare statutare ale tuturor entităților supravegheate cu sediul în state membre participante din grupul supravegheat, dacă sunt disponibile, sau altfel prin agregarea activelor totale declarate în pachetul (pachetele) de raportare relevant(e) utilizate de entitățile supravegheate sau grupul de instituții de credit plătitoare de taxă pentru elaborarea conturilor consolidate la nivel de grup. Pentru a evita dubla numărare, debitorul taxei are opțiunea de a elimina în procesul de consolidare pozițiile intragrup dintre toate instituțiile supravegheate cu sediul în statele membre participante din grupul supravegheat. Orice fond comercial inclus în situațiile financiare consolidate ale societiții-mamă a unui grup supravegheat ar trebui inclus în agregare; excluderea fondului de comerț alocat filialelor cu sediul în state membre neparticipante sau țări terțe este opțională. Atunci când un debitor al taxei utilizează situații financiare statutare, un auditor certifică faptul că activele totale corespund activelor totale divulgate în situațiile financiare statutare auditate ale entităților supravegheate individuale. Atunci când un debitor al taxei utilizează pachete de raportare, un auditor certifică activele totale utilizate pentru calcularea taxelor anuale de supraveghere prin efectuarea unei verificări adecvate a pachetelor de raportare utilizate. În toate cazurile, auditorul confirmă că procesul de agregare nu se abate de la procedura prevăzută în prezenta decizie și că respectivul calcul efectuat de debitorul taxei este consecvent cu metoda contabilă utilizată pentru consolidarea conturilor grupului de entități plătitoare de taxă.

         Articolul 8
   Determinarea factorilor taxei de către BCE în cazul nefurnizării sau netransmiterii corecturilor sau modificărilor necesare
   În cazul în care un factor al taxei nu este raportat sau corecturile sau modificările necesare nu sunt transmise de un debitor al taxei, BCE va utiliza informațiile disponibile pentru a determina factorul taxei care lipsește.
   Articolul 9
   Procedura simplificată de modificare
   Comitetul executiv al BCE are dreptul de a aduce orice modificări tehnice anexelor la prezenta orientare, cu luarea în considerare a opiniilor STC, cu condiția ca modificările respective să nu modifice cadrul conceptual de bază și să nu afecteze sarcina de raportare a debitorilor taxei. Comitetul executiv informează fără întârzieri nejustificate Consiliul guvernatorilor cu privire la orice astfel de modificare.
   Articolul 10
   Intrare în vigoare
   Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.

      Adoptată la Frankfurt pe Main, 11 februarie 2015.

            Președintele BCE

         Mario DRAGHI

      (1)  JO L 287, 29.10.2013, p. 63.

      (2)  JO L 311, 31.10.2014, p. 23.

      (3)  Regulamentul de punere în aplicare (UE) nr. 680/2014 al Comisiei din 16 aprilie 2014 de stabilire a unor standarde tehnice de punere în aplicare cu privire la raportarea în scopuri de supraveghere a instituțiilor în conformitate cu Regulamentul (UE) nr. 575/2013 al Parlamentului European și al Consiliului (JO L 191, 28.6.2014, p. 1).

      (4)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).

      (5)  Regulamentul (UE) nr. 1071/2013 al Băncii Centrale Europene din 24 septembrie 2013 privind bilanțul sectorului instituții financiare monetare (BCE/2013/33) (JO L 297, 7.11.2013, p. 1).

      ANEXA I

                     CALCULUL TAXELOR

                     Perioadă de referință

                     DENUMIRE

                     EXPUNEREA TOTALĂ LA RISC

                     Data

                     Cod IFM

                     Cod LEI

                     Post

                     Tipul de instituție

                     Sursa valorii expunerii la risc

                     Valoarea expunerii la risc

                     Observații

                     010

                     020

                     030

                     040

                     010

                     EXPUNEREA TOTALĂ LA RISC

                     (1), (2), (3) sau (4)

                  COREP C 02.00, rândul 010

                     020

                     CONTRIBUȚIA FILIALELOR din state membre neparticipante sau țări terțe

                     (4)

                  COREP C 06.02, coloana 250 (SUMĂ)

                  021

                  Entitatea 1

                     (4)

                  .

                  Entitatea 2

                     (4)

                  .

                  Entitatea 3

                     (4)

                  N

                  Entitatea N

                     (4)

                     030

                     VALOAREA EXPUNERII TOTALE LA RISC a grupului supravegheat care deduce CONTRIBUȚIA FILIALELOR din state membre neparticipante sau țări terțe Postul 030 este egal cu 010 minus 020

                     (4)

                     Acest formular trebuie completat în conformitate cu instrucțiunile disponibile separat.

      ANEXA II

                     CALCULUL TAXELOR

                     Perioadă de referință

                     DENUMIRE

                     TOTAL ACTIVE

                     Data

                     Cod IFM

                     Cod LEI

                     Post

                     Tipul de instituție

                     Confirmarea verificării de către auditor (Da/Nu)

                     Total active

                     Observații

                     010

                     020

                     030

                     040

                     010

                     TOTAL ACTIVE conform articolului 51 din Regulamentul (UE) nr. 468/2014 (BCE/2014/17)

                     (1), (2), (3), (4), (5)

                     020

                     TOTAL ACTIVE conform articolului 7 alineatul (2) litera (a) sau (b) din prezenta decizie

                     (6) sau (7)

                     030

                     TOTAL ACTIVE conform articolului 7 alineatul (3) litera (b) din prezenta decizie: Postul 030 este egal cu 031 minus 032 plus 033 minus 034

                     (8)

                  031

                  Activele totale ale tuturor entităților din grup cu sediul în state membre participante

                  032

                  Pozițiile intragrup dintre instituțiile supravegheate cu sediul în statele membre participante (din pachetele de raportare utilizate pentru eliminarea soldurilor în scopul raportării pe grup) – opțional

                  033

                  Fondul comercial este inclus în situațiile financiare consolidate ale societiții-mamă a unui grup supravegheat – obligatoriu

                  034

                  Fondul comercial este alocat filialelor cu sediul în state membre neparticipante sau țări terțe – opțional

                     040

                     Activele totale pentru o entitate supravegheată sau un grup supravegheat clasificat(ă) ca mai puțin semnificativ(ă) pe baza unei decizii a BCE adoptate în conformitate cu articolul 6 alineatul (4) din Regulamentul (UE) nr. 1024/2013 coroborat cu articolul 70 alineatul (1) și articolul 71 din Regulamentul (UE) nr. 468/2014 (BCE/2014/17) și articolul 10 alineatul (3) litera (d) din Regulamentul (UE) nr. 1163/2014 (BCE/2014/41)

                     (9)

                     Acest formular trebuie completat în conformitate cu instrucțiunile disponibile separat.


title: 2012/359/UE: Decizia Băncii Centrale Europene din 28 iunie 2012 de modificare a Deciziei BCE/2011/25 privind măsuri suplimentare temporare legate de operațiunile de refinanțare din Eurosistem și eligibilitatea colateralului (BCE/2012/11)

text:
               5.7.2012

               RO

               Jurnalul Oficial al Uniunii Europene

               L 175/17

         DECIZIA BĂNCII CENTRALE EUROPENE
   din 28 iunie 2012
   de modificare a Deciziei BCE/2011/25 privind măsuri suplimentare temporare legate de operațiunile de refinanțare din Eurosistem și eligibilitatea colateralului
   (BCE/2012/11)
   (2012/359/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță și articolul 18.2,
   întrucât:

               (1)

               În temeiul articolului 18.1 din Statutul Sistemului European al Băncilor Centrale și al Băncii Centrale Europene, Banca Centrală Europeană (BCE) și băncile centrale naționale ale statelor membre a căror monedă este euro (denumite în continuare „BCN”) pot desfășura operațiuni de creditare cu instituțiile de credit și cu alți participanți pe piață pe bază de colateral corespunzător. Criteriile în temeiul cărora este stabilită eligibilitatea garanțiilor pentru operațiunile de politică monetară din Eurosistem sunt prevăzute în anexa I la Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1).

               (2)

               Consiliul guvernatorilor apreciază că, pentru a majora nivelul de lichiditate furnizată contrapărților la operațiunile de politică monetară din Eurosistem, ar trebui extinse criteriile pentru stabilirea eligibilității titlurilor garantate cu active care urmează a fi folosite drept colateral pentru operațiunile de politică monetară din Eurosistem.

               (3)

               Este necesar ca aplicarea unor astfel de măsuri să fie temporară, până când Consiliul guvernatorilor va aprecia că stabilitatea sistemului financiar permite aplicarea mecanismului general al Eurosistemului pentru operațiunile de politică monetară.

               (4)

               Prin urmare, Decizia BCE/2011/25 din 14 decembrie 2011 privind măsuri suplimentare temporare legate de operațiunile de refinanțare din Eurosistem și eligibilitatea colateralului (2) ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificare
   Articolul 3 din Decizia BCE/2011/25 se înlocuiește cu următorul text:

      „Articolul 3
      Acceptarea anumitor altor titluri garantate cu active
      (1)   Pe lângă titlurile garantate cu active (asset-backed securities) (TGA) eligibile în temeiul Capitolului 6 din anexa I la Orientarea BCE/2011/14, TGA care nu îndeplinesc cerințele pentru evaluarea creditului prevăzute la secțiunea 6.3.2 din anexa I la Orientarea BCE/2011/14, dar în rest îndeplinesc toate criteriile de eligibilitate aplicabile TGA în temeiul Orientării BCE/2011/14, sunt eligibile drept colateral pentru operațiunile de politică monetară din Eurosistem, cu condiția să aibă, la emisiune și în orice moment ulterior, două ratinguri de tip «triplu B» (triple B) (3) cel puțin. Acestea îndeplinesc și toate cerințele următoare:

                  (a)

                  activele generatoare de fluxuri de numerar care garantează TGA aparțin uneia dintre următoarele clase de active: (i) creanțe ipotecare rezidențiale (residential mortgages); (ii) credite acordate întreprinderilor mici și mijlocii (IMM-uri); (iii) creanțe ipotecare comerciale (commercial mortgages); (iv) credite auto; (v) leasing și credite de consum;

                  (b)

                  nu există mix-uri de diferite clase de active în activele generatoare de fluxuri de numerar;

                  (c)

                  activele generatoare de fluxuri de numerar care garantează TGA nu conțin credite care:

                              (i)

                              sunt neperformante la momentul emiterii respectivelor TGA;

                              (ii)

                              sunt neperformante atunci când sunt încorporate în TGA pe parcursul valabilității TGA, de exemplu prin intermediul unei substituiri sau înlocuiri ale activelor generatoare de fluxuri de numerar;

                              (iii)

                              sunt, în orice moment, structurate, sindicalizate sau cu efect de levier;

                  (d)

                  documentele aferente tranzacției cu TGA cuprind dispoziții privind continuitatea administrării datoriei.

            (2)   TGA prevăzute la alineatul (1) care au două ratinguri de tip «un singur » (single A) (4) cel puțin fac obiectul unei marje de ajustare a valorii de 16 %.
      (3)   TGA prevăzute la alineatul (1) care nu au două ratinguri de tip «un singur » cel puțin fac obiectul următoarelor marje de ajustare a valorii: (a) TGA garantate cu creanțe ipotecare comerciale fac obiectul unei marje de ajustare a valorii de 32 %; (b) toate celelalte TGA fac obiectul unei marje de ajustare a valorii de 26 %.
      (4)   O contraparte nu poate depune drept colateral TGA eligibile în temeiul alineatului (1), în cazul în care contrapartea, sau orice alt terț cu care are legături strânse, acționează în legătură cu TGA ca un furnizor de acoperire pentru riscul ratei dobânzii.
      (5)   În sensul prezentului articol, termenii «întreprindere mică» și «întreprindere mijlocie» au sensul stabilit în Recomandarea 2003/361/CE a Comisiei din 6 mai 2003 privind definirea microîntreprinderilor și a întreprinderilor mici și mijlocii (5).
      (6)   O BNC poate accepta drept colateral pentru operațiunile de politică monetară din Eurosistem TGA ale căror active-garanție includ creanțe ipotecare rezidențiale sau credite acordate IMM-urilor, sau ambele, și care nu îndeplinesc cerințele pentru evaluarea creditului prevăzute la secțiunea 6.3.2 din anexa I la Orientarea BCE/2011/14 și cerințele prevăzute la alineatul (1) literele (a)-(d) și la alineatul (4) de mai sus, dar care în rest îndeplinesc toate criteriile de eligibilitate aplicabile TGA în temeiul Orientării BCE/2011/14 și au două ratinguri de tip «triplu B» cel puțin. Astfel de TGA sunt limitate la cele emise înainte de 20 iunie 2012 și fac obiectul unei marje de ajustare a valorii de 32 %.

   Articolul 2
   Intrare în vigoare
   Prezenta decizie intră în vigoare la 29 iunie 2012.

      Adoptat la Frankfurt pe Main, 28 iunie 2012.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 341, 22.12.2011, p. 65.

      (3)  Un rating de tip «triplu B» este cel puțin un rating «Baa3» acordat de Moody’s, «BBB-» acordat de Fitch sau de Standard & Poor’s, sau un rating «BBB» acordat de DBRS.

      (4)  Un rating de tip «un singur A» este cel puțin un rating «A3» acordat de Moody’s, «A-» acordat de Fitch sau de Standard & Poor’s, sau un rating «AL» acordat de DBRS.

      (5)  JO L 124, 20.5.2003, p. 36.”


title: 2014/168/UE: Decizia Consiliului din 18 martie 2014 de numire a unui membru slovac în cadrul Comitetului Economic și Social European

text:
               26.3.2014

               RO

               Jurnalul Oficial al Uniunii Europene

               L 90/20

      DECIZIA CONSILIULUI

   din 18 martie 2014
   de numire a unui membru slovac în cadrul Comitetului Economic și Social European
   (2014/168/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului slovac,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Dušan BARČIK,

         ADOPTĂ PREZENTA DECIZIE:
   Articolul 1
   Domnul Anton SZALAY, President of Slovak Trade Union of Health and Social Services, se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 18 martie 2014.

            Pentru Consiliu

            Președintele

         E. VENIZELOS

      (1)  JO L 251, 25.9.2010, p. 8.


title: Decizia (UE) 2016/1743 a Consiliului din 20 septembrie 2016 privind încheierea, în numele Uniunii Europene, a Acordului dintre Uniunea Europeană și Republica Columbia privind exonerarea de obligația de a deține viză de scurtă ședere

text:
               30.9.2016

               RO

               Jurnalul Oficial al Uniunii Europene

               L 264/25

         DECIZIA (UE) 2016/1743 A CONSILIULUI
   din 20 septembrie 2016
   privind încheierea, în numele Uniunii Europene, a Acordului dintre Uniunea Europeană și Republica Columbia privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat, în numele Uniunii Europene, un acord cu Republica Columbia privind exonerarea de obligația de a deține viză de scurtă ședere (denumit în continuare „acordul”).

               (2)

               În conformitate cu Decizia (UE) 2015/2399 a Consiliului (2), acordul a fost semnat și se aplică cu titlu provizoriu de la 3 decembrie 2015.

               (3)

               Acordul instituie un Comitet mixt de experți de gestionare a acordului. Uniunea este reprezentată în cadrul respectivului Comitet mixt de către Comisie, care ar trebui să fie asistată de reprezentanți ai statelor membre.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (6)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Republica Columbia privind exonerarea de obligația de a deține viză de scurtă ședere.
   Articolul 2
   Președintele Consiliului procedează, în numele Uniunii, la notificarea prevăzută la articolul 8 alineatul (1) din acord (5).
   Articolul 3
   Comisia, asistată de reprezentanți ai statelor membre, reprezintă Uniunea în cadrul Comitetului mixt de experți instituit în temeiul articolului 6 din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 20 septembrie 2016.

            Pentru Consiliu

            Președintele

         I. KORČOK

      (1)  Aprobarea din 8 iunie 2016 (nepublicată încă în Jurnalul Oficial).

      (2)  Decizia (UE) 2015/2399 a Consiliului din 26 octombrie 2015 privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Republica Columbia privind exonerarea de obligația de a deține viză de scurtă ședere (JO L 333, 19.12.2015, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.